KBANK รุกช่องทางดิจิทัลเต็มสูบ! ประกาศโอนเงิน-จ่ายบิลฟรีค่าธรรมเนียมไม่จำกัดจำนวน
KBANK รุกช่องทางดิจิทัลเต็มสูบ! ประกาศโอนเงิน-จ่ายบิลสินค้าฟรีค่าธรรมเนียมไม่จำกัดจำนวน ชี้เป็นบริการยอดนิยมที่ลูกค้าใช้บริการมากที่สุด
28 มี.ค. 2561

ผู้สื่อข่าวรายงานว่า เมื่อวันที่ 27 มีนาคม 2561 ธนาคารกสิกรไทย ประกาศฟรีค่าธรรมเนียมให้ลูกค้ารายย่อยและลูกค้าผู้ประกอบการที่ใช้บริการช่องทางดิจิทัล 4 ช่องทาง ได้แก่ K PLUS, K PLUS SME, K-Cyber และ K-Cyber SME ฟรีค่าธรรมเนียมบริการยอดนิยมที่ลูกค้าใช้บริการมากที่สุด ได้แก่ โอนข้ามเขต/โอนต่างธนาคารแบบทันที จ่ายบิลค่าสินค้าและบริการ เติมเงิน ตั้งแต่วันที่ 28 มีนาคม 2561 จนถึงสิ้นปี 2561 ตั้งเป้ามีปริมาณธุรกรรมเพิ่มขึ้นเป็น 6,000 ล้านรายการภายในกลางปีนี้
ทั้งนี้สำหรับรายละเอียด มีดังนี้
– โอนข้ามเขต จากเดิมฟรี 5 ครั้งต่อเดือน ครั้งต่อไปรายการละ 10 บาท ฟรีทุกรายการ / ไม่จำกัดจำนวนครั้ง
– โอนต่างธนาคารแบบทันที จากเดิมรายการละ 25-35 บาท ฟรีทุกรายการ / ไม่จำกัดจำนวนครั้ง
– จ่ายบิลค่าสินค้าและบริการ และเติมเงินทุกประเภท จากเดิมรายการละ 5-20 บาท ฟรีทุกรายการ / ไม่จำกัดจำนวนครั้ง
 